
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	20 septembrie 2012

	Nr.
	27/215


AVIZ

asupra propunerii legislative privind abrogarea Legii nr.220/2011 pentru modificarea şi completarea Legii nr.95/2006 privind reforma în domeniul sănătăţii
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, pentru dezbatere şi avizare, prin adresa nr. Plx 281 din 26 iunie 2012, cu propunerea legislativă privind abrogarea Legii nr.220/2011 pentru modificarea şi completarea Legii nr.95/2006 privind reforma în domeniul sănătăţii.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru muncă şi protecţie socială au examinat propunerea legislativă mai sus menţionată, în şedinţa din 19 septembrie 2012.

În urma finalizării dezbaterilor, membrii comisiei au hotărât, cu unanimitate de voturi, avizarea negativă a propunerii legislative, întrucât dacă se doreşte abrogarea prevederilor Legii nr.220/2011, lege care a modificat şi completat Legea nr.95/2006, iniţiativa legislativă trebuie să dispună punctual abrogarea fiecărui text din Legea nr.95/2006 prin Legea nr.220/2011, nu abrogarea totală a Legii nr.220/2011.
VICEPREŞEDINTE,



SECRETAR,

Dan Mircea POPESCU



Adrian SOLOMON
Şef serviciu Elena Mesaroş
 
 
     

Întocmit,

      
Consilier parlamentar Decebal Stănescu

